.ax

.ax היא הסיומת הלאומית (ccTLDs - Country Code Top Level Domains; שם תחום עליון מסומן מדינה) של שמות המתחם של אתרי אינטרנט הרשומים באיי אולנד, פינלנד.

הסיומת מכילה את האות x למרות שאינה נכללת בשפה או בשימוש מקומי ונבחרה לאחר שסיומות דומות יותר נרשמו על ידי אלבניה (.al) ואנדורה (.ad).

 היסטוריה 
הסיומת הושקה בשנת 2006, לאחר שהפרלמנט הפיני אישר חוק המסדיר את השימוש בסיומת החדשה וקבע פרק זמן של כ-3 שנים להפסקת השימוש בסיומת המשנית aland.fi.

ב-17 במרץ 2006 חתמה נשיאת פינלנד, טריה הלונן, על הצעת החוק וממשלת אולנד החלה לרשום דומיינים עם הסיומת החדשה.

בעקבות השינוי, כל בעלי הדומיינים שנרשמו על הסיומת המשנית (aland.fi), הוחלפו לסיומת החדשה .ax.

בחודש יוני 2006, ארגון ה-ICANN הקצה את שם המתחם .ax לממשלת אולנדIANA Report on Delegation of the .AX Top-Level Domain, from IANA website.

החל מחודש ספטמבר 2016, כל אזרחי העולם רשאים לרשום שמות דומיינים תחת הסיומת .ax.

 ראו גם 

 URL
 URI
 מונחים ברשת מחשבים
 Domain Name System
 com.

 קישורים חיצוניים 



 איגוד האינטרנט של אולנד

 הערות שוליים 

קטגוריה:פינלנד: כלכלה
קטגוריה:אולנד